Japonijos lietuvių bendruomenė
Japonijos lietuvių bendruomenė (jap. 在日本リトアニア人コミュニティ― = zai nihon ritoaniajin komyunitii) − Japonijoje gyvenančius lietuvius vienijanti organizacija, Pasaulio lietuvių bendruomenės narė. Įkurta 2005 m. sausio 10 d., o steigiamajame susirinkime dalyvavo 28 žmonės. Kartu su Lietuvos ambasada Japonijoje rengia valstybinių ir religinių švenčių minėjimus (Kalėdų, Velykų proga, paminėti Vasario 16 d., sugiedoti Tautišką giesmę liepos 6 d.), nuo 2007 m. organizuoja lituanistinę mokyklėlę „Šaltinėlis“. Aktyvios bendruomenės narės Giedrės Oki iniciatyva, organizuojama sekmadieninė lietuvių mokyklėlė „Pelėdžiukai“. Bendruomenė plėtoja Japonijos ir Lietuvos ryšius, pristato Lietuvos tradicijas Japonijoje, organizuoja įvairius renginius, kuriuose pasakojama apie Lietuvą. Pirmoji bendruomenės pirmininkė – Rūta Verp. Vėliau ją pakeitė Daiva Maekava. Nuo 2023 m. balandžio mėnesio pirmininkauja Audrius Sabūnas.[reikalingas šaltinis]